Շելի Լաբեն

Շելի Լաբեն (, ), ամերիկացի հեղինակ, երգիչ, մոտիվացիոն խոսնակ և պոռնոգրաֆիկ դերասանուհի։ Որպես մեծահասակների համար նախատեսված կինոարտադրության ոլորտի դերասանուհի նա հայտնի էր Ռոքսի բեմական անունով։ Սեքս-արդյունաբերությունը թողնելուց հետո Լաբենը դարձել է վերածնված քրիստոնյա և պոռնոգրաֆիայի դեմ պայքարի ակտիվիստ։ 2008 - 2016 թվականների ընթացքում հանդիսացել է «Վարդագույն խաչ» հիմնադրամի գործադիր տնօրեն, որն օգնության է հասել պոռնոգրաֆիայում ներգրավված կանանց և տղամարդկանց ու խոսել հանրային ֆորումներում՝ պատմելով պոռնոարդյունաբերության մեջ իր ունեցած աշխատանքային վտանգավոր պայմանների մասին։ 2016 թվականի հունվարին նա փակել է «Վարդագույն խաչ» հիմնադրամը։ Նաև ձեռնադրվել է հոգևոր սպասավոր և ստացել Սբ. Մարտինի շքանշան՝ աստվածաբանական ուսումնասիրությունների դիպլոմով։

Վաղ կյանք 
Լաբենը ծնվել է 1968 թվականի մայիսի 18-ին Կալիֆոռնիայի Փասադենա քաղաքում։ Հովարդ Ստեռնին ու «Deseret News»-ին տված հարցազրույցում Լաբենը նշել է, որ ինը տարեկան հասակում իր մի դասընկերուհին ու վերջինիս դեռահաս եղբայրը լողավազանում սեռական բռնության են ենթարկել իրեն։ 18-26 տարեկանում աշխատել է որպես մարմնավաճառ, և այս ընթացքում հղիացել է իր հաճախորդներից մեկից ու դուստր ունեցել։

Գործունեություն

Մեծահասակների կինոարդյունաբերություն 
Լաբենը մտել է մեծահասակների կինոարդյունաբերություն մարմնավաճառ աշխատելու տարիներին, երբ 24 տարեկան էր։ Սեռական արդյունաբերության մեջ գտնվելու ընթացքում նա հիվանդացել է հերպեսով և պապիլոմավիրուսային վարակով, որը հանգեցրել է արգանդի վզիկի քաղցկեղի և հեռացվել է նրա արգանդի վզիկի կեսը։  Սեքս արդյունաբերության մեջ իր կյանքի ընթացքում և դրանից հետո նա պայքարել է ալկոհոլի և թմրամոլության դեմ։ 1993–1994 թվականների պոռնոգրաֆիկ կարիերայի ընթացքում Լաբենը նկարահանվել է շուրջ 15 կինոնկարում։ Նա նշել է, որ կինոնկարների սեռական գործողություններում նկարահանվելը ֆիզիկապես վնասակար է կանանց համար (նրանք ունենում են հետանցքային արյունահոսություն ու գինեկոլոգիական արյունազեղումներ) ու հոգեցունց։

Փաստաբանություն 
2005 թվականին Լաբենը նախաձեռնել է առցանց ագրեսիվ շուկայավարման արշավ՝ օգտագործելով սոցցանցերի կայքերը սեռական արդյունաբերությանը հասնելու համար։ 2008 թվականին հիմնադրել է հավատքի վրա հիմնված կազմակերպություն, որը կոչել է «Վարդագույն խաչ» հիմնադրամ։ Խումբը կենտրոնացել է պոռնո արդյունաբերության մեջ գտնվողների իրազեկման վրա և աջակցություն է առաջարկել այդտեղից հեռանալ ցանկացողներին։  Կազմակերպությունն առցանց նվիրատվություններ է հավաքել ու առցանց ֆորումներում օժանդակություն առաջարկել թմրանյութերից, սեքսից և պոռնոգրաֆիայից կախվածություն ունեցող անձանց։ Երբ Լաբենը հայտնաբերել է հետաքրքրված անհատներին, նրանց ուղարկել է առաջին օգնության փաթեթներ, որոնք լցված էին կրոնական գրականությամբ, աստվածաշնչերով, քրիստոնեական երաժշտությամբ, տեղական մթերային և հանրախանութների նվեր քարտերով և հոգևոր և գործնական օգնության այլ իրերով։ «Վարդագույն խաչ» հիմնադրամի երկրորդական ուշադրության կենտրոնում են եղել այն անձինք, ովքեր ցանկացել են վերականգնվել պոռնոգրաֆիկ կախվածությունից։ Հիմնադրամը մասնակցել է պոռնոգրաֆիայի համաժողովներին՝ երկրպագուներին բացատրելու համար, որ պոռնոն ամենևին էլ դյութիչ չէ, ինչպես նաև հասել է պոռնո աստղերին և հիշեցրել, որ նրանք տարբերակներ ունեն։ 

«Վարդագույն խաչ» հիմնադրամը նաև լոբբինգ է իրականացրել ընդդեմ պոռնոգրաֆիայի և մեծահասակների զվարճանքի արդյունաբերության։ Լաբենը սատարել է  Կալիֆոռնիայի օրենսդիր Չառլզ Կալդերոնին պոռնոգրաֆիական արդյունաբերությունը հարկելու վերջինիս ջանքերում, և խոսել օրենսդիրների հետ իր փորձի մասին։ Նա նշել է, որ պոռնոֆիլմի նկարահանման հրապարակում հաճախ մեկ կնոջ հետ ներկա են լինում մի քանի տղամարդիկ, ովքեր նվաստացուցիչ գործողություններ են անում կնոջ նկատմամբ։ Նա պոռնոֆիլմի տեսարանների մասին արտահայտվել է որպես մտերմությունից զուրկ ու «ամբողջովին մեխանիկական և գազանային»։ Հետագայում գրել է, որ «կանայք զզվում են նկարահանման հրապարակից, իսկ դերասանների մեծ մասը թմրանյութեր և ալկոհոլ են օգտագործում»։ 2010 թվականի հունիսին խոսել է ԱՄՆ Ներկայացուցիչների Պալատի և Սենատի անդամների և նրանց աշխատակազմի հետ Վաշինգտոնում` պոռնոարդյունաբերության տարիներից իր մարմնին հասցված վնասի մասին։ Ավելին, Լաբենն անկեղծացել է արդյունաբերության մեջ ապօրինի և վտանգավոր աշխատանքային պայմանների վերաբերյալ, և սեռական ճանապարհով փոխանցվող հիվանդությունները համարել աշխատավայրի անվտանգության խնդիր և հասարակության առողջության պահպանման խնդիր։ 

2012 թվականին Լաբենը հանրային ֆորումներում ներկայացրել է իր անձնական փորձը մեծահասակների կինոարտադրության ոլորտում և բարձրաձայնել իր վերականգնման ընթացքի և պոռնոգրաֆիայի հուզական, մտավոր և ֆիզիկական ազդեցությունների մասին։ 2011 թվականի փետրվարին խոսել է Քեմբրիջի համալսարանում, որտեղ նա ներկայացրել է պոռնոգրաֆիայի վնասակար հետևանքները և քննարկել այդ հարցը փաստաբանների հետ, որոնք խոսում էին պոռնոգրաֆիայի արդյունաբերության անունից։ 

2013 թվականի հունվարին շվեյցարացի ձայնագրիչ և մոդել Պատրիկ Նուոն հրապարակավ պնդել է, որ Լաբենն օգնել է իրեն հաղթահարել պոռնոգրաֆիկ կախվածությունը։ 

2016 թվականի հունվարին «Վարդագույն խաչ» հիմնադրամը փակվել է։

Լրատվամիջոցներում հայտնություններ 
Լաբենը հայտնվել է միջազգային տարբեր լրատվամիջոցներում, այդ թվում՝ ռադիո, հեռուստատեսություն ու կինոնկարներ։ Նրա կյանքի պատմությունը ներկայացվել է «Traffic Control» և «Out of the Darkness» վավերագրական ֆիլմերում, որոնցից վերջինն ընտրվել  է որպես 2011 թվականի Հովհաննես Պողոս Երկրորդ կինոփառատոնի բացման ֆիլմ։ 

Նրա մասին է նաև 2012 թվականին նկարահանված «After Porn Ends» վավերագրական կինոնկարը, որը պոռնո արդյունաբերությունից դուրս գալուց հետո կյանքի մասին է։  , 2011 թվականի փետրվարին նա դարձել է «Սատանան և Շելի Լաբենը» վերնագրով վավերագրական ֆիլմի գլխավոր հերոսուհին։ Կինոնկարը վիճարկում է պոռնոգրաֆիայի ոլորտում Լաբենի փորձը և այն տրավման, որը նրա ասելով, կարելի է վերագրել այդ տարիներին։ 2012 թվականի հունիսին Սլովակիայում Լաբենը տեղական լրատվամիջոցներում խոսել է իր կյանքի պատմության մասին։

Ձայնագրություն 
2011 թվականի հունվարին Լաբենը թողարկել է ռեփ / հիփ հոփ ալբոմ, որի հասույթն ուղղվել է «Վարդագույն խաչ»  հիմնադրամին և օգնել կանանց և տղամարդկանց վերականգնվել պոռնոգրաֆիայից։ Առաջին սինգլը, որը կրում է «Killer Fantasy» անվանումը, ներկայացնում է պոռնո երկրպագուի հետ խոսող պոռնոաստղի ուղերձը, որը պատմում է մեծահասակների պոռնոարդյունաբերության հիմքում ընկած ճշմարտության մասին։

Մահ 
Վախճանվել է 50 տարեկանում 2019 թվականի փետրվարի 9-ին Կալիֆոռնիայի Սպրինգվիլ բնակավայրում։ Մահվան պատճառը չի նշվում։

Հրատարակված աշխատություններ 
 Lubben, Shelley. Truth Behind the Fantasy of Porn: The Greatest Illusion on Earth, CreateSpace, 2010.

Տես նաև 
Հակապոռնոգրաֆիական շարժում
Քրիսի Մորան, մեկ այլ նախկին պոռնոգրաֆիկ դերասանուհի, որը հանդես է գալիս չափահասների պոռնոգրաֆիայի դեմ

Ծանոթագրություններ

Արտաքին հղումներ 

 

Ամերիկացի կին գրողներ
21-րդ դարի ամերիկացի կին գրողներ
Ամերիկացի պոռնոդերասաններ
Ամերիկացի հասարակական գործիչներ
Դերասանուհիներ այբբենական կարգով
Ամերիկացի ոչ գեղարվեստական գրողներ
Ամերիկացի երգչուհիներ
Բեմական կեղծանուններ